**ПАИСИЕВИ ЧЕТЕНИЯ 2012**

В края на 2011 година ХХVІ сесия на Генералната конференция на ЮНЕСКО одобри двегодишния официален календар на Световната културна общност, в който е вписана и 250-годишнината на „История славянобългарска” от Паисий Хилендарски – делото на Паисий ще бъде почетено във всички страни членки на Организацията.

Филологическият факултет отбелязва делото на патрона на Пловдивския университет с поредица от събития.

**Пътуващият семинар „По стъпките на Паисий“ (22-27.Х.2012)** ще проследява маршрута Пловдив – Нови Сад – Сремски Карловци – Асеновград и обратно с екип от учени, докторанти, студенти и ученици. Те ще хвърлят светлина върху делото на Паисий и източниците на историята, ще се срещнат с учени от Сърбия и други български университети, ще дискутират мястото на историята в нашето съвремие, ще представят резултатите от анкета, проследяваща какво мисли съвременият човек за Паисий и неговата история.

Централно събитие ще са ежегодните **ПАИСИЕВИ ЧЕТЕНИЯ (2-3.ХІ.2012)**, които са посветени на 250-годишнината от написването на „ИСТОРИЯ СЛАВЯНОБЪЛГАРСКА”.

***Международната научна конференция*** ще бъде открита на 2.ХІ.2012 от 10:30 в 6-та аудитория на Ректората, ще се проведе под почетния патронаж на Вицепрезидента на Република България – г-жа Маргарита Попова и съдържа осем тематични полета:

* Началото Паисий в образованието по български език и литература
* Езикът във и отвъд „История славянобългарска”
* Иво Андрич и балканското историческо битие
* Intellectual Thresholds: Linguistics, Cultural Studies, Literary Studies – Before and Now
* Съвременна езиковедска проблематика
* Българската езикова политика в условията на глобализация и европейска интеграция (кръгла маса с международно участие)
* Язык. Литература. Культура
* Sprache, Literatur, interkulturelle Kommunikation / Langue, litterature, communication interculturelle / Lengua, literatura y comunicación intercultural

В Паисиевите четения участват 210 представители на 52 научни институции от 15 държави.[[1]](#endnote-1)

Филологическият факултет ще започне ***издаването на преписи на Паисиевата история***, като през 2012 година. Първият в тази поредица е т. н. ***Геров препис***, който Националната библиотека ни предоставя за издаване. През 2013 г. се предвижда да бъде отпечатана „***Първа Харитонова преправка на „История славянобългарска***“, ръкописна възрожденска книга, съставена от монаха таксидиот Харитон Рилец в с. Змеево (Старозагорско) през 1831.

В рамките на четенията ще се състои ***Кръгла маса с международно участие*** на тема *Българската езикова политика в условията на глобализация и европейска интеграция*, както и тържествено честване на ***юбилея на проф. д.ф.н. Иван Куцаров***, един от основателите на филологическото образование в Пловдив; ще бъде открита скулптурната изложба **Словото на изкуството – изкуството на словото** („Група 9”).

1. Аграрен университет – Пловдив; Бердянски държавен педагогически университет, Украйна; Бургаски свободен университет; Великотърновски университет „Св. св. Кирил и Методий”; Великотърновски университет „Св. св. Кирил и Методий”, филиал Враца; ЕГ „Акад. Л. Стоянов” – Благоевград; ЕГ „Бертолт Брехт” – Пазарджик; ГПЧЕ „Г. С. Раковски” – Бургас; Държавен университет в Нови Пазар, Сърбия; Институт за балканистика и Център по трако­логия „Проф. Ал. Фол” – БАН; Институт за български език „Проф. Любомир Андрейчин” – БАН; Институт за етнология и фолклорис­тика с Eтнографски музей – БАН; Институт за литература – БАН; Институт за сръбска култура Прищина – Лепосавич, Сърбия.; Карлов университет – Прага, Чехия; Киргизко-руски славянски университет – Бишкек, Киргизстан; Кирило-Методиевски научен център – БАН; Лесотехнически университет, София; Магнитогорски държавен университет, Русия; Масариков университет – Бърно, Чехия; Международен университет в Нови Пазар, Сърбия.; Московски държавен университет „М. В. Ломоносов”, Русия; Национална гимназия за сценични и екранни изкуства – Пловдив; Познански университет „Адам Мицкевич”, Полша; Пловдивски университет „Паисий Хилендарски”; Пловдивски университет „Паисий Хилендарски” – филиал Кърджали; Пловдивски университет „Паисий Хилендарски” – филиал Смолян; Русенски университет „Ангел Кънчев”; Санктпетербургски държавен университет, Русия; Софийски университет „Св. Климент Охридски”; Сумски държавен университет – Суми, Украйна; Технически университет – Дрезден (Институт по славистика), Германия; Университет в Баня Лука, Босна и Херцеговина; Университет в Белград, Сърбия.; Университет по библиотекознание и информационни технологии – София; Университет Валядолид, Испания; Университет „Гоце Делчев” – Щип, Македония; Университет в Източно Сараево, Босна и Херцеговина; Университет „La Sapienza” – Рим, Италия; Университет Лил 2, Франция; Университет за национално и световно стопанство – София; Университет в Нови Сад, Сърбия; Университет „Проф. д-р Асен Златаров” – Бургас; Университет Триер, Германия; Университет по хранително-вкусови технологии − Пловдив; Университет в Упсала, Швеция; Учителски факултет във Вранье, Университет в Ниш, Сърбия; ФЕГ „Антоан дьо Сент-Екзюпери” – Пловдив; Философски факултет в Пале, Университет в Източно Сараево, Босна и Херцеговина; Шльонски университет – Катовице, Полша; Шуменски университет „Епископ Константин Преславски“; Югозападен университет „Неофит Рилски” – Благоевград. [↑](#endnote-ref-1)